**Megállapodás**

**iskola-egészségügyi ellátás megszervezésére**

mely létrejött egyrészről

|  |  |
| --- | --- |
| Név: | **Budapest Főváros XX. kerület Pesterzsébet Önkormányzata** |
| Székhely: | 1201 Budapest, Kossuth Lajos tér 1. |
| Adószáma: | 15735832-2-43 |
| Képviseli: | Szabados Ákos polgármester |

(továbbiakban: **Önkormányzat**)

másrészről

|  |  |
| --- | --- |
| Név: | **Budapest Pesterzsébet – Klapka téri Református Egyházközség** |
| Székhelye: | 1201 Budapest, Klapka utca 47. |
| Adószáma: | 19818403-1-43 |
| Képviseli: | Veress Gábor lelkész és Várbeli István Lajos gondnok |

(továbbiakban: **Fenntartó**)

és

|  |  |
| --- | --- |
| Név: | **Pesterzsébet Önkormányzatának Humán Szolgáltatások Intézménye** |
| Székhelye: | 1205 Budapest, Jókai Mór utca 74-76. |
| Adószáma: | 15520281-2-43 |
| Törzskönyvi szám: | 520287 |
| Képviseli: | Ódor Terézia intézményvezető |

(a továbbiakban: **HSZI**)

a továbbiakban együttesen **Felek** között az alulírott helyen és napon az alábbi feltételekkel:

**I. Előzmények, jelen Megállapodás tárgya**

1. Felek előzményként rögzítik, hogy az Emberi Erőforrások Minisztériumának oktatásért felelős államtitkára által 28411-3/2018/INTIRFO iktatószámon, 16. sorszám alatt hozott döntése értelmében a Budapest XX. Kerületi Vörösmarty Mihály Általános Iskola fenntartója és működtetője a 2018/2019-es tanévtől a Pesterzsébet-Klapka Téri Református Egyházközség.
2. Felek megállapodnak abban, illetve Önkormányzat vállalja, hogy a Budapest XX. Kerületi Vörösmarty Mihály Általános Iskola (OM: 035167) 1201 Budapest, Vörösmarty u. 128. szám alatti feladatellátási helyen (továbbiakban: Köznevelési intézmény) a folyamatos iskola-egészségügyi és védőnői ellátást, a betegségek megelőzését és korai felismerését szolgáló szűrővizsgálatok elvégzését biztosítja. Önkormányzat a Köznevelési intézmény tanulói részére az iskola- és ifjúság-egészségügyi, illetve a védőnői ellátást, valamint annak tárgyi és személyi feltételeit egészségügyi szolgáltató intézménye, Pesterzsébet Önkormányzatának Humán Szolgáltatások Intézménye (HSZI) útján biztosítja.

**II. A Szolgáltatás tartalma, Felek jogai és kötelezettségei**

1. Felek rögzítik, illetve Fenntartó tudomással bír arról, hogy az iskola-egészségügyi orvosi, a területi- és az iskola védőnői ellátásból származó NEAK bevétel (az egészségügyi szolgáltatások Egészségbiztosítási Alapból történő finanszírozása) teljes egészében a HSZI-t illeti meg, mely bevételből fedezi HSZI a jelen Megállapodás szerinti ellátások működési kiadásait.
2. Fenntartó a jelen Megállapodás szerinti egészségügyi alapellátáshoz kapcsolódóan adatokat szolgáltat a HSZI részére.
3. Felek megállapodnak abban, hogy Fenntartó a I.2. pont szerinti szolgáltatással összefüggő feladatellátáshoz térítésmentesen biztosítja – az iskola-egészségügyi ellátásról szóló 26/1997. (IX.3.) NM rendelet 2. § (7) bekezdése szerinti – helyisége(ke)t és annak felszereléseit.
4. HSZI vezetője kijelenti, hogy az I.2. pontban rögzített ellátásra vonatkozó hatályos jogszabályi előírásokat, szakmai követelményeket, nyilvántartási kötelezettségeket, az adatkezelés és az adatvédelem szabályait ismeri, azokat a HSZI betartja és betartatja. A HSZI a szakmai szabályok betartása mellett eleget tesz az adminisztrációs kötelezettségeknek is.
5. Az Önkormányzat az egészségügyi szolgáltató székhelyén biztosítja az iskola-egészségügyi ellátással kapcsolatos iratok és adatok jogszabályi előírások szerinti kezelését.
6. Fenntartó kijelenti, hogy más egészségügyi szolgáltatóval nem állapodik meg, egészségügyi alapellátásának védőnői és iskola-egészségügyi ellátásának biztosítása érdekében, nem alkalmaznak iskolavédőnőt és iskolaorvost a I.2. pontban nevesített Köznevelési intézmény Budapest közigazgatási területén lévő feladat-ellátási helyére.
7. Önkormányzat folyamatosan tájékoztatja a Köznevelési intézményt a személyi feltételek biztosításának módjáról, az ellátás rendjéről és gyakoriságáról, a helyettesítés szabályairól.
8. Önkormányzat teljes felelősséggel tartozik az iskola-egészségügyi ellátást végzők szakmai felkészültségéért, munkaköri alkalmasságáért, az egészségügyi tevékenység végzésére vonatkozó jogszabályi rendelkezések érvényesüléséért.
9. Önkormányzat a vonatkozó szakmai jogszabályok szerint biztosítja az ellátáshoz kapcsolódó védőnői, iskolaorvosi minimális eszközszükségletet, gondoskodik az ezen szerződésben rögzített tevekénységre vonatkozó felelősségbiztosítási szerződése érvényességéről.
10. Önkormányzat jelen szerződés aláírásával nyilatkozik arról, hogy e szerződésben foglalt és vállalt kötelezettségei a szolgáltatást ténylegesen nyújtó és fenntartásában álló egészségügyi szolgáltató intézménye, azaz a HSZI és szakemberei vonatkozásában kötelezőek.

**III. Megállapodás időtartama**

1. Felek megállapodnak abban, hogy a jelen Megállapodást a I.2. pontban meghatározott feladat ellátására **2018. szeptember 1. napjától kezdődő határozatlan időtartamra** kötik meg.

**IV. Megállapodás megszűnése, megszüntetése**

1. Jelen Megállapodást Felek közös megegyezéssel bármikor módosíthatják. Amennyiben a módosítás a Megállapodás lényegi tartalmát nem érinti, úgy Pesterzsébet Önkormányzata Képviselő-testületének döntését nem igényli.
2. A jelen Megállapodást bármelyik fél jogosult indokolás nélkül, írásban, 90 napos felmondási idő betartása mellett felmondani (rendes felmondás) oly módon, hogy a felmondás utolsó napjának december 31. napjára kell esnie. Ettől érvényesen eltérni nem lehet.
3. Önkormányzat köteles a IV.2. pontban megfogalmazott felmondás esetén is szolgáltatását a felmondási idő utolsó napjáig változatlan tartalommal és feltételek mellett a Fenntartó – illetve jogosult személyek részére – nyújtani.
4. Felek a másik fél súlyos szerződésszegése esetén írásban, 30 napos felmondás idővel mondhatják fel a Megállapodást. A rendkívüli felmondás előtt a szerződésszegő felet írásban, 15 napos határidő tűzésével fel kell szólítani a szerződésszerű teljesítésre. A 15 napos határidőt az írásbeli felszólítás másik fél általi átvételétől kell számítani.

Rendkívüli felmondásra valamelyik Fél súlyosan felróható magatartása, így különösen jogszabálysértés, vagy nyilvánvaló szakmai hiányosságok alapján való feladatellátás, valamint jelen szerződésben foglalt kötelezettségek nem, vagy nem megfelelő teljesítése esetén kerülhet sor.

**V. Egyéb megállapodások:**

1. Felek kötelesek a jelen Megállapodásban foglaltak érvényesülését akadályozó körülményekről egymást kölcsönösen tájékoztatni.
2. Felek kijelentik, hogy a Megállapodás teljesítése során kölcsönösen együttműködnek. Önkormányzat és HSZI köteles tájékoztatni a Fenntartót minden olyan információról és kiegészítő adatról, amelyre megítélése szerint a Fenntartó, illetve a szolgáltatást ténylegesen igénybe vevő Köznevelési intézmény teljeskörű informálása érdekében szükség van.
3. Az együttműködést az alábbi kapcsolattartók útján valósítják meg:

Budapest Főváros XX. kerület Pesterzsébet Önkormányzata részéről:

Név: Schmidtné Buda Andrea

Cím: 1201 Budapest, Kossuth Lajos tér 1., földszint 8.

Telefon: +36/1/289-2511 (mellék: 1081)

E-mail: schmidtne.buda.andrea@pesterzsebet.hu

HSZI részéről:

Név: Ódor Terézia

Telefon: +36/20/524-6822

E-mail: odor.terezia@hszi20.hu

Fenntartó részéről:

Név: Veress Gábor lelkész

Telefon: +36/70/213-0259

E-mail: veressgabor@freemail.hu

1. A jelen Megállapodást Budapest Főváros XX. kerület Pesterzsébet Önkormányzatának Képviselő-testülete a ………/2018. (IX. 13.) Ök. számú határozatával hagyta jóvá.
2. Felek kijelentik, hogy jelen Megállapodásból eredő vitáikat, nézeteltéréseiket elsődlegesen kötetlen tárgyalások útján rendezik, ennek sikertelensége esetén az általános hatáskörrel és illetékességgel rendelkező bíróság eljárásának vetik alá magukat.
3. A jelen Megállapodásban nem szabályozott kérdésekben a vonatkozó hatályos egészségügyi-, társadalombiztosítási-, finanszírozási- jogszabályok, valamit a Polgári Törvénykönyv rendelkezései az irányadók.
4. A jelen Megállapodás 4 számozott oldalból áll és 5 eredeti példányban készült, melyet Felek értelmezés és elolvasás után, mint szándékukkal és ügyleti akaratukkal mindenben megegyezőt, jóváhagyólag aláírtak, illetve az eredeti példányukat átvették.

Budapest, 2018. …………………………

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Budapest Főváros XX. kerület Pesterzsébet Önkormányzata**  Képviseli: Szabados Ákos  polgármester  **Önkormányzat** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Budapest Pesterzsébet – Klapka téri Református Egyházközség a**  Képviseli: Veress Gábor lelkész és Várbeli István Lajos gondnok együttesen  **Fenntartó** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Pesterzsébet Önkormányzatának Humán Szolgáltatások Intézménye**  képviseli: Ódor Terézia  intézményvezető  **HSZI** | |